**აჭარის ავტონომიური რესპუბლიკის**

**კანონი**

**„აჭარის ავტონომიური რესპუბლიკის სიმბოლოების გამოყენების წესის შესახებ“**

**აჭარის ავტონომიური რესპუბლიკის კანონში ცვლილების შეტანის თაობაზე**

**მუხლი 1.** „აჭარის ავტონომიური რესპუბლიკის სიმბოლოების გამოყენების წესის შესახებ“ აჭარის ავტონომიური რესპუბლიკის კანონში (საქართველოს საკანონმდებლო მაცნე, ([www.matsne.gov.ge](http://www.matsne.gov.ge)) 13.01.2020, სახელმწიფო სარეგისტრაციო კოდი: 010020000.30.056.016082) შეტანილ იქნეს შემდეგი ცვლილება:

**1. მე-4 მუხლი ამოღებულ იქნეს;**

**2. მე-5 მუხლის პირველი პუნქტის „ე“ ქვეპუნქტი ჩამოყალიბდეს შემდეგი რედაქციით:**

„ე) აჭარის ავტონომიური რესპუბლიკის ადმინისტრაციულ საზღვრებში მდებარე მუნიციპალიტეტის ორგანოების შენობებზე, აგრეთვე იმ შენობებზე, სადაც იმართება ამ ორგანოთა სხდომები, – სხდომების მიმდინარეობის პერიოდში.“.

**3. მე-8 მუხლი ჩამოყალიბდეს შემდეგი რედაქციით:**

**„მუხლი 8. აჭარის ავტონომიური რესპუბლიკის დროშის დაცვა**

აჭარის ავტონომიური რესპუბლიკის დროშის დაცვას უზრუნველყოფენ საქართველოს სახელმწიფო, ავტონომიური რესპუბლიკისა და მუნიციპალიტეტის ორგანოები.“.

**4. მე-12 მუხლის პირველი და მე-2 პუნქტები ჩამოყალიბდეს შემდეგი რედაქციით:**

„1. აჭა­რის ავტონომიური რესპუბლიკის გერბისა და აჭარის ავტონო­მიური რესპუბლიკის ადმინისტრაციულ საზღვრებში არსებული მუნიციპალიტეტების გერბების (ჰე­რალ­დი­კური ნიშნების) ერთდროულად გა­მოყე­ნების შემ­თხვევაში აჭარის ავ­ტო­ნო­მიური რესპუბლიკის გერბი განთავსდება (გამოისახება) სხვა გერ­ბის ან ჰერალდიკური ნიშნის მარ­ცხე­ნა მხარეს (ჰერალდიკური მარ­ჯვენა მხა­რე) დამკვირვებლის პოზიციიდან, რო­მელიც ამ გერბის (ჰერალდი­კუ­რი ნიშნის) პირდაპირ დგას.

2. აჭარის ავტონომიური რესპუბლიკის გერბისა და აჭარის ავტონო­მიური რესპუბლიკის ადმინისტრაციულ საზღვრებში არსებული მუნიციპალიტეტების გერ­ბე­ბის (ჰე­რალ­დიკური ნიშნების) ერთდროულად გა­მოყე­ნების შემ­თხვევაში დაუ­შ­ვე­ბე­ლია, სხვა გერბი ან ჰერალდიკური ნიშანი აჭარის ავტონომიური რეს­პუბ­ლი­კის გერ­ბზე მაღლა განთავსდეს (გამოისახოს) ან/და აჭარის ავტო­ნო­მიუ­რი რეს­­პუბ­ლიკის გერბს ზომით აღემატებოდეს.“.

**5. მე-14 მუხლი ჩამოყალიბდეს შემდეგი რედაქციით:**

**„მუხლი 14. აჭარის ავტონომიური რესპუბლიკის გერბის დაცვა**

აჭარის ავტონომიური რესპუბლიკის გერბის დაცვას უზრუნ­ველ­ყო­ფენ  საქართველოს სახელმწიფო, ავტონომიური რესპუბლიკისა და  მუნიციპალიტეტის ორგანოები.“.

**მუხლი 2.** ეს კანონი ამოქმედდეს გამოქვეყნებისთანავე.

აჭარის ავტონომიური რესპუბლიკის

მთავრობის თავმჯდომარე თორნიკე რიჟვაძე

ბათუმი,

2022 წლის 21 აპრილი

№52-IIს